شەفەق نیوز/ ئەندازیاریگ ئەمریکی،  لەی دۊاییە، تۊنست قاویگ باڵگر دروس بکەێد، ک سوارەگەی تۊنێد بڕەسێدە شۊن خوەی  وەبی گیچەڵ قەرەباڵغی هاتوچو.
ستیڤن تيبيتس دامەزێنەر وسەرۆک جیوەجیکەر کۆمپانیای "زیفا ئایەڕۆ" لە واشنتۆن ئەمریکا، ئەو فڕۆکەی نووە لە "ئەبتۆکۆپتەر" تاقی کرد، ک وەهاز پاتری کار کەێد.
تيبيتس وت: ئیسە بسینەیلیگ خوازیمن ک لە تیمەیل فریاکەفتن پزشکی بوون، ک خوازن وەزۊترین وەخت بڕەسنە شۊن رۊداویگ تا بڕەسنە چارەسەرکردن کەسیگ.
وتیش: وەزارەت وەرگری ئەمریکا (بینتاگۆن) هەمیش باس گرنگی خوەی ئەرا ئی داهێنانە کردگە، وتیش: شمارەیگ لە دەوڵەمەنەیلیش پەیوەندی وەردمان کردن ک خوازن لەماڵەیل خوەیان لەبان دەریاچە وەپی بڕەسنە شارەگە، یا لەبان بەلەمەیلیان بفڕن.
